Nærkøbsbutikkerne i henholdsvis Nørresundby, Vodskov og Sæby blev udsat for røveri fredag eftermiddag. En yngre mand truede sig i alle tre butikker til ukendte pengebeløb.  Signalementerne af røverne er forskellige men politiet vil ikke afvise, at der kan være tale om den samme person eller, at der er flere gerningsmænd, der er i ledtog med hinanden. Tor det første røveri i Nørresundby beskrives manden som almindelig af bygning. Han var klædt i en sort trøje og sorte bukser, og han var maskeret med en kasket og solbriller. Til røveriet i Vodskov beskrives manden som cirka 25 år gammel og 180 centimeter høj. Han bar en hvid trøje og cowboybukser, og han var maskeret med hvide solbriller. Det sidste røveri i Sæby beskrives manden som værende omkring de 20 år. Også her stak gerningsmanden af til fods, efter han havde truet sig til et mindre beløb med en saks. Oplysninger i sagen kan gives til Nordjyllands Politi på telefon 114.

Opsummering:
Gerningsmanden eller mændene bag tre røverier fredag eftermiddag mod Nærkøbsbutikker er stadig på fri fod.